Na podlagi 153. in 154. člena Zakona o urejanju prostora (Uradni list RS, št. 61/17), 3., 13., 15., 17. člena Uredbe o programu opremljanja stavbnih zemljišč in odloku o podlagah za odmero komunalnega prispevka za obstoječo komunalno opremo ter o izračunu in odmeri komunalnega prispevka (Uradni list RS, št. 20/19 in 30/19 – popr. in 34/19) in 19. člena Statuta občine Ravne na Koroškem je Občinski svet Občine Ravne na Koroškem na seji dne \_\_\_\_\_\_\_\_ sprejel

**ODLOK**

**o programu opremljanja stavbnih zemljišč za območje stanovanjske zazidave Čečovje - vzhod**

I. UVODNE DOLOČBE

1. člen

(vsebina odloka)

(1) S tem odlokom se sprejme program opremljanja stavbnih zemljišč za območje

stanovanjske zazidave Čečovje - vzhod (v nadaljevanju: program opremljanja).

(2) Ta odlok določa:

* območje opremljanja,
* novo komunalno opremo in drugo gospodarsko javno infrastrukturo,
* roke za izvedbo in etapnost opremljanja,
* finančna sredstva za izvedbo opremljanja in
* podlage za odmero komunalnega prispevka za novo komunalno opremo.

(3) Podlage za odmero komunalnega prispevka za novo komunalno opremo iz prejšnjega odstavka, določene s tem odlokom so:

* obračunska območja nove komunalne opreme,
* skupni in obračunski stroški nove komunalne opreme,
* preračun obračunskih stroškov nove komunalne opreme na enoto mere in
* merilo za odmero komunalnega prispevka za novo komunalno opremo: razmerje med deležem gradbene parcele stavbe (DpN) in deležem površine objekta (DtN) pri izračunu komunalnega prispevka za novo komunalno opremo.

2. člen

(sestavni deli programa opremljanja)

(1) Program vsebuje tekstualni in grafični del.

(2) Grafični del program opremljanja vsebuje naslednje grafične prikaze:

1.     območje opremljanja,

2.     prikaz nove komunalne opreme in druge gospodarske javne infrastrukture,

3.     prikaz zemljišč, ki jih je bilo ali jih je treba pridobiti za opremljanje stavbnih

zemljišč,

4.     obračunska območja po posameznih vrstah nove komunalne opreme.

(2) Grafični del programa opremljanja je objavljen na spletni strani občine Ravne na Koroškem.

3. člen

(pomen izrazov)

Izrazi, uporabljeni v tem odloku, pomenijo enako kot v predpisu, ki ureja urejanje prostora in v uredbi, ki določa podlage za odmero komunalnega prispevka za obstoječo komunalno opremo ter izračun in odmero komunalnega prispevka.

II. OBMOČJE OPREMLJANJA

4. člen

(območje opremljanja)

(1) Območje opremljanja obsega del enote urejanja prostora RA 56 in del enote urejanja prostora RA 58.

(2) Območji opremljanja sta prikazani na grafičnih prikazih 1 in 2.

III. NOVA KOMUNALNA OPREMA IN DRUGA GOSPODARSKA JAVNA INFARSRUKTURA

5. člen

(nova komunalna oprema in druga gospodarska javna infrastruktura)

(1) Za opremljanje stavbnih zemljišč na območju opremljanja 1 (ČV RA 56 – del) je načrtovana gradnja naslednje komunalne opreme:

* cesta s pripadajočimi objekti za odvodnjavanje, javno razsvetljavo in mostom;
* vodovodno omrežje;
* kanalizacijsko omrežje za komunalno in meteorno odpadno vodo;
* pešpot z javno razsvetljavo;

(2) Za opremljanje stavbnih zemljišč na območju opremljanja 2 (ČV RA 58 – del) je načrtovana gradnja naslednje komunalne opreme:

* kanalizacijsko omrežje za komunalno odpadno vodo;

(3) Za opremljanje stavbnih zemljišč na območju opremljanja 1 (ČV RA 56 – del) je načrtovana gradnja naslednje druge gospodarske javne infrastrukture:

* elektroenergetsko omrežje;

(4) Za opremljanje stavbnih zemljišč na območju opremljanja 2 (ČV RA 58 – del) ni načrtovana gradnja druge gospodarske javne infrastrukture.

(5) Načrtovana komunalna oprema in druga gospodarska javna infrastruktura je prikazana na grafičnih prikazih 3, 4, 5, 6, 7 in 8.

IV. ROKI ZA IZVEDBO IN ETAPNOST OPREMLJANJA

6. člen

(roki za izvedbo in etapnost opremljanja)

(1) Opremljanje stavbnih zemljišč je načrtovano v eni etapi.

(2) Rok začetka gradnje nove komunalne opreme je najkasneje julij 2021. Rok za predajo komunalne opreme v upravljanje oziroma rok možne priključitve na novo komunalno opremo je najkasneje november 2022.

V. FINANČNA SREDSTVA ZA IZVEDBO OPREMLJANJA

7. člen

(finančna sredstva za izvedbo opremljanja)

(1) Potrebna finančna sredstva za izvedbo opremljanja, razdeljena po posameznih vrstah nove komunalne opreme in virih financiranja, znašajo:

|  |  |  |  |
| --- | --- | --- | --- |
| Nova komunalna oprema | Finančna sredstva za izvedbo opremljanja (EUR) | Vir financiranja | |
| Občinski proračun (EUR) | Drugi viri (EUR) |
| Ceste s pripadajočimi objekti za odvodnjavanje, javno razsvetljavo in mostom | 182.700 | 182.700 |  |
| Vodovodno omrežje | 18.000 | 18.000 |  |
| Kanalizacijsko omrežje za komunalno in meteorno odpadno vodo | 24.000 | 24.000 |  |
| Kanalizacijsko omrežje za komunalno odpadno vodo | 148.000 | 88.000 | 60.000 |
| Druge javne površine s pripadajočimi objekti za odvodnjavanje in javno razsvetljavo | 29.000 | 29.000 |  |
| Ostali stroški | 39.500 | 39.500 |  |
| **Skupaj** | **441.200** | **381.200** | **60.000** |

VI. PODLAGE ZA ODMERO KOMUNALNEGA PRISPEVKA ZA NOVO KOMUNALNO OPREMO

8. člen

(obračunska območja nove komunalne opreme)

(1) Obračunska območja posamezne vrste nove komunalne opreme so:

|  |  |  |
| --- | --- | --- |
| Nova komunalna oprema | | Obračunsko območje |
| Ceste s pripadajočimi objekti za odvodnjavanje, javno razsvetljavo in mostom | | ČV RA 56\_CE |
| Vodovodno omrežje | | ČV RA 56\_VO |
| Kanalizacijsko omrežje za komunalno odpadno vodo | | ČV RA 56\_KA |
| ČV RA 58\_KA |
| Druge javne površine | | ČV RA 56\_JP |
| Ostali stroški | ČV RA 56\_OST | |
| ČV RA 58\_OST | |

(2) Obračunska območja iz prejšnjega odstavka so prikazana na grafičnih prikazih 3, 4, 5, 6 in 7.

9. člen

(skupni stroški nove komunalne opreme)

Skupni stroški nove komunalne opreme po posameznih vrstah komunalne opreme na posameznih obračunskih območjih znašajo:

|  |  |  |
| --- | --- | --- |
| Nova komunalna oprema | Obračunsko območje | Skupni stroški nove komunalne opreme (EUR) |
| Ceste s pripadajočimi objekti za odvodnjavanje, javno razsvetljavo in mostom | ČV RA 56\_CE | 168.490 |
| Vodovodno omrežje | ČV RA 56\_VO | 18.000 |
| Kanalizacijsko omrežje za komunalno odpadno vodo | ČV RA 56\_KA | 24.000 |
| ČV RA 58\_KA | 37.470 |
| Druge javne površine | ČV RA 56\_JP | 14.500 |
| Ostali stroški | ČV RA 56\_OST | 31.760 |
| ČV RA 58\_OST | 7.740 |

10. člen

(obračunski stroški nove komunalne opreme)

Obračunski stroški nove komunalne opreme po posameznih vrstah komunalne opreme na posameznih obračunskih območjih znašajo:

|  |  |  |
| --- | --- | --- |
| Nova komunalna oprema | Obračunsko območje | Obračunski stroški nove komunalne opreme (EUR) |
| Ceste s pripadajočimi objekti za odvodnjavanje, javno razsvetljavo in mostom | ČV RA 56\_CE | 168.490 |
| Vodovodno omrežje | ČV RA 56\_VO | 18.000 |
| Kanalizacijsko omrežje za komunalno odpadno vodo | ČV RA 56\_KA | 24.000 |
| ČV RA 58\_KA | 37.470 |
| Druge javne površine | ČV RA 56\_JP | 14.500 |
| Ostali stroški | ČV RA 56\_OST | 31.760 |
| ČV RA 58\_OST | 7.740 |

11. člen

(preračun obračunskih stroškov nove komunalne opreme na enoto mere)

Obračunski stroški nove komunalne opreme po posameznih vrstah komunalne opreme na posameznih obračunskih območjih, preračunani na enoto mere, znašajo:

|  |  |  |  |
| --- | --- | --- | --- |
| Nova komunalna oprema | Obračunsko območje | CpN (EUR/m2) | CtN (EUR/m2) |
| Ceste s pripadajočimi objekti za odvodnjavanje, javno razsvetljavo in mostom | ČV RA 56\_CE | 23,21 | 29,82 |
| Vodovodno omrežje | ČV RA 56\_VO | 2,48 | 3,19 |
| Kanalizacijsko omrežje za komunalno odpadno vodo | ČV RA 56\_KA | 3,31 | 4,25 |
| ČV RA 58\_KA | 3,14 | 11,15 |
| Druge javne površine | ČV RA 56\_JP | 2,00 | 2,57 |
| Ostali stroški | ČV RA 56\_OST | 4,38 | 5,62 |
| ČV RA 58\_OST | 0,65 | 2,30 |

12. člen

(razmerje med deležem gradbene parcele stavbe (DpN) in deležem površine objekta (DtN))

Razmerje med deležem gradbene parcele stavbe (DpN) in deležem površine objekta (DtN), ki se upošteva pri izračunu komunalnega prispevka za novo komunalno opremo, je 0,35:0,65.

VII. PREHODNE IN KONČNE DOLOČBE

13 člen

(vpogled v elaborat programa opremljanja)

Elaborat programa opremljanja je na vpogled na sedežu občine Ravne na Koroškem in na spletni strani občine Ravne na Koroškem.

14. člen

(dokončanje postopkov)

Postopki odmere komunalnega prispevka, začeti pred uveljavitvijo tega odloka, se končajo v skladu s predpisi, ki so veljali pred njegovo uveljavitvijo.

15. člen

(začetek veljavnosti)

Ta odlok začne veljati 15. dan po objavi v Uradnem glasilu slovenskih občin.

Številka: 351-0033/2021  
Datum: 17.03.2021

ŽUPAN

Občine Ravne na Koroškem

dr. Tomaž ROŽEN